Rajkot er en by i den indiske delstaten Gujarat og administrativt sentrum i distriktet Rajkot, som ligger på bredden av elvene Aji og Niari. Byen var hovedstad i den tidligere delstaten Saurashtra fra 15. april 1948 til 31. oktober 1956 inntil sammenslåingen med den tospråklige delstaten Bombay 1. november 1956. Rajkot ble senere overflyttet fra delstaten Bombay til delstaten Gujarat 1. mai 1960.